134 परीक्षा केंद्रों में बैठेंगे साढ़े 41 हजार परीक्षार्थी, अंग्रेजी का पेपर आज
हरियाणाविद्यालय शिक्षा बोर्ड की वार्षिक परीक्षा मंगलवार से शुरू होगी। पहला पेपर अंग्रेजी विषय का है। नकलविहीन बोर्ड परीक्षा कराने को उच्चाधिकारियों ने जिला स्तरीय अधिकारियों को संवेदनशील केन्द्रों पर विशेष निगरानी रखने के निर्देश दिए हैं। जिले में 134 परीक्षा केन्द्रों पर 41,540 परीक्षार्थी परीक्षा देंगे। इसमें सेकंडरी सीनियर सेकंडरी के परीक्षार्थी शामिल हैं। जिसमें से 30 से 35 परीक्षा केन्द्रों को संवेदनशील माना गया है। यहीं सीसीटीवी कैमरे की निगरानी में परीक्षा कराई जाएगी। संवदेनशील परीक्षा केंद्र पर दो तथा अतिसंवेदनशील परीक्षा केंद्र पर तीन पुलिस कर्मचारी तैनात रहेंगे। इनके अलावा जिन अधिकारी कर्मचारियों की ड्यूटी लगाई गई है उन्हें केंद्र के चारों तरफ निगरानी रखने के निर्देश दिए गए हैं। पिछले साल सेकंडरी और सीनियर सेकंडरी परीक्षाओं में सेमेस्टर सिस्टम लागू था तो विद्यार्थियों की संख्या कम रही लेकिन इस बार सेमेस्टर सिस्टम को हटा दिया गया है इसलिए अब परीक्षा केंद्रों पर विद्यार्थियों की संख्या भी बढ़ने की उम्मीद जताई जा रही है।
केन्द्रके आसपास भी रखी जाएगी सख्ती
शिक्षाविभाग ने केन्द्र या केन्द्र के आस-पास बाहरी लोगों की दखलंदाजी हो इसके लिए पुलिस प्रशासन से सहयोग मांगा गया है। इसी के चलते संवदेनशील परीक्षा केंद्र पर दो तथा अतिसंवेदनशील परीक्षा केंद्र पर तीन पुलिस कर्मचारी तैनात किए गए। वहीं जिन थानों और चौकियां परीक्षा केंद्र के समीप होंगी वहां अधिकारियों कर्मचारियों को भी बाहरी तरफ गश्त लगाने के निर्देश दिए हैं। यही नहीं बाहरी लोगों का जमावड़ा हटाने को ग्राम पंचायत की मदद भी लेने की तैयारी है।
बोर्डने तय किए उड़नदस्ते
पहलेबोर्ड की परीक्षाओं में जिला स्तर से उड़नदस्ते का गठन हुआ करता था, लेकिन इस बार शिक्षा बोर्ड ने स्वयं उड़नदस्ते गठित कर भेजे हैं। इसमें जिला शिक्षाधिकारी, बीईओ, एसडीएम के नेतृत्व में उड़नदस्ता बनाया गया है। इसके अलावा बोर्ड के द्वारा एक अधिकारी को बतौर आब्जर्वर के रूप में जिले में भेजा गया है।
30 से 35 परीक्षा केन्द्र संवेदनशील, सीसीटीवी कैमरे की निगरानी में होगी परीक्षा
जो लोग नकल को अभिशाप मानते हैं और चाहते हैं विद्यार्थी नकल से नहीं अकल से पास हो तो इस बार आप सक्रिय भूमिका निभा सकते हैं। परीक्षा का समय सुबह शाम का होता है और परीक्षा केंद्रों के पास से लोगों का आना जाना लगा रहता है। इसलिए आपको जिस भी परीक्षा केंद्र पर नकल होती दिखे तो बस आपको अपना फोन निकालकर या तो थोड़ी सी वीडियो बनानी है या फिर फोटो खींचकर हरियाणा विद्यालय शिक्षा बोर्ड के व्हाट्स अप नंबर 8571867627 पर भेजनी है। आपकी फोटो या वीडियो जैसे ही बोर्ड अधिकारियों को मिलेगी वैसे ही पास में जो भी उड़नदस्ता होगा उसे उस परीक्षा केंद्र पर भेज दिया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva